
Pakistan / Tehreek-e-Labbaik Pakistan (TLP) ja kristittyihin kohdistuneet oikeudenloukkaukset
Pakistan / Tehreek-e-Labbaik Pakistan (TLP) and targeting Christians

Kysymykset
1. Onko Tehreek-e-Labbaik Pakistan (TLP) puolue kohdistanut oikeudenloukkauksia kristittyihin Pakistanissa? Millaisista tapauksista on raportoitu? 
2. Onko Tehreek-e-Labbaik Pakistan (TLP) puolueella toimintaa myös Euroopassa?
Questions
1. Has the Tehreek-e-Labbaik Pakistan (TLP) party targeted Christians in Pakistan? 
2. Does the Tehreek-e-Labbaik Pakistan party have presence also in Europe?

[bookmark: _Hlk129259295]Onko Tehreek-e-Labbaik Pakistan (TLP) puolue kohdistanut oikeudenloukkauksia kristittyihin Pakistanissa? Millaisista tapauksista on raportoitu? 
Tehreek-e-Labbaik Pakistan (TLP) on Pakistanissa vuonna 2015 perustettu sunnalaista Barelvi-koulukuntaa seuraava[footnoteRef:1] poliittisuskonnollinen liike ja islamistinen puolue, jota tällä hetkellä johtaa puolueen edesmenneen perustajan poika Saad Rizvi[footnoteRef:2]. Puoluetta kuvaillaan lähteissä radikaali-islamistiseksi[footnoteRef:3] ja äärioikeistolaiseksi[footnoteRef:4]. Pakistan on kieltänyt TLP:n toiminnan kahteen otteeseen 2020-luvulla väkivaltaisten mielenosoitusten seurauksena. Viimeksi puolueen toiminta kiellettiin lokakuussa 2025 sen jälkeen, kun puolueen järjestämässä mielenosoituksessa Yhdysvaltojen välittämää Gazan rauhansopimusta vastaan viisi henkilöä sai surmansa yhteenotoissa poliisin kanssa.[footnoteRef:5] Reutersin artikkelissa elokuulta 2026 puolueen toiminnan kieltämisen taustalla arvioidaan olevan myös ulkopoliittiset näkökohdat. Artikkelin mukaan monet puolueen johtajista oli vangittu, moskeijat suljettu ja sen pankkitilit jäädytetty.[footnoteRef:6] Puolueen toimintakielto näyttää olevan edelleen voimassa syyskuussa 2026.[footnoteRef:7] [1:  Al Jazeera 17.10.2025.]  [2:  The Diplomat 21.10.2025.]  [3:  The Diplomat 21.10.2025.]  [4:  MEI 22.4.2021; Zafar & Blackmer 2025.]  [5:  Reuters 23.10.2025.]  [6:  Reuters 6.8.2026.]  [7:  Ks. esim. Dawn 5.9.2026.] 

TLP on poliittisesti profiloitunut erityisesti jumalanpilkkakysymyksissä. TLP tai sen jäsenet ovat toistuvasti osallistuneet väkivaltaisiin mielenosoituksiin väitetyn jumalanpilkan vuoksi[footnoteRef:8] ja vaatineet välitöntä kuolemantuomiota jumalanpilkasta syytetyille[footnoteRef:9]. TLP:n kuvataan saaneen alkunsa protestina Punjabin kuvernöörin vuonna 2011 murhanneen Mumtaz Qadrin teloitukselle.[footnoteRef:10] Qadri oli surmannut kuvernöörin, koska tämä oli puolustanut jumalanpilkasta syytettyä kristittyä naista.[footnoteRef:11]  [8:  Ks. esim. USDOS 2023; Al Jazeera 17.10.2025.]  [9:  Al Jazeera 17.10.2025.]  [10:  International Christian Concern 21.10.2025; Zafar & Blackmer 2025.]  [11:  International Christian Concern 21.10.2025.] 

Pakistanissa jumalanpilkasta voidaan lain mukaan tuomita kuolemaan, joskaan esimerkiksi ihmisoikeusjärjestö Human Rights Watchin mukaan ketään ei ole Pakistanissa koskaan teloitettu jumalanpilkan vuoksi. Human Rights Watchin mukaan jumalanpilkkalakeja käytetään Pakistanissa henkilökohtaisen koston välineenä ja vähemmistöuskontojen edustajien tuomitsemiseksi. Pelkkä syytös jumalanpilkasta voi johtaa mellakoihin ja on tapauksia, joissa väkijoukko on surmannut henkilön väitetyn jumalanpilkan vuoksi.[footnoteRef:12] [12:  HRW 9.6.2025. ] 

EU:n turvapaikkaviraston (EUAA) toukokuussa 2026 julkaisemaa Pakistania käsittelevää Country Focus -raporttia varten haastatellun toimittaja Zia Ur Rehmanin[footnoteRef:13] mukaan jumalanpilkkaan liittyviä syytöksiä ja väkivaltaan yllyttämistä levitetään yleensä epävirallisesti esimerkiksi saarnoissa ja digitaalisten alustojen kautta, muiden muassa TLP:n toimesta. Väitteet jumalanpilkasta leviävät näin nopeasti ja ne voivat nostattaa mielenosoituksia tai mellakoita ja joissain tapauksissa yllyttää väkivaltaan ennen kuin viranomaiset aloittavat tutkimuksen aiheesta.[footnoteRef:14] [13:  Pakistanissa toimiva useille kansainvälisille medioille mm. turvallisuudesta, ihmisoikeuskysymyksistä ja uskonnosta kirjoittava toimittaja.]  [14:  EUAA 5/2026, s. 147.] 

Ison-Britannian ekstremismin vastaisen komission (Commission for Countering Extremism, CCE) julkaiseman tutkija Alexander Meleagrou-Hitchensin raportin arvion mukaan TLP:n jumalanpilkka-aktivismin kaksi pääasiallista kohdetta ovat ahmadi-muslimit ja muut ei-muslimit, joita syytetään islamin loukkaamisesta.[footnoteRef:15] TLP:n on raportoitu liittyneen useisiin kristittyihin kohdistuneisiin jumalanpilkkasyytöksiin (ks. alla). Tunnetussa tapauksessa Pakistanin korkein oikeus kumosi jumalanpilkasta kuolemaan tuomitun kristityn naisen, Asia Bibin, tuomion vuonna 2018. TLP vaati Bibin teloitusta, sen tukijat osoittivat korkeimman oikeuden tuomiota vastaan mieltä ja uhkasivat julkisesti päätöksen tehneitä korkeimman oikeuden tuomareita.[footnoteRef:16] Käytettävissä olevista lähteistä löytyy joitakin esimerkkejä myös viime vuosilta, joissa TLP:n tai sen jäsenten on raportoitu kohdistaneen väkivaltaa tai muita oikeudenloukkauksia kristittyjä kohtaan Pakistanissa: [15:  CCE / Meleagrou-Hitchens 3/2024, s.15.]  [16:  Time 2.11.2018 (päivitetty 12.12.2023). TLP:n raportoitiin esittäneen, että Bibin tapauksen tuomarit olivat wajib-ul-qatl, eli ”tapettavia”.] 

· Yhdysvaltain uskonnonvapautta kansainvälisesti seuraavan komission vuotta 2025 koskevan raportin mukaan TLP oli vuonna 2025 sekä sitä edeltävinä vuosina yllyttänyt väkijoukkoja hyökkäämään uskonnollisia vähemmistöjä, mukaan lukien kristittyjä, kohtaan jumalanpilkkalakien varjolla.[footnoteRef:17] [17:  USCIRF 2026, s. 41.] 

· Toukokuussa 2024 väkijoukko hyökkäsi kristityn miehen Nazir Masihin ja hänen poikansa kotiin Sargodhassa, koska heidän oli väitetty polttaneen Koraanin sivuja. Väkijoukko sai Nazir Masihin kiinni ja pahoinpiteli hänet vakavasti. Masih kuoli saamiinsa vammoihin myöhemmin. Pakistanilainen ihmisoikeusjärjestö HRCP (Human Rights Commission of Pakistan) raportoi, että TLP:n kannattajaksi kuvatun naapurin epäiltiin liittyvän Masiheista esitetyn jumalanpilkkasyytöksen levittämiseen.[footnoteRef:18] Kristillinen uutismedia Christian Daily International uutisoi 12.6.2024, että 2500 TLP:n kannattajaa protestoivat poliisin tapauksen johdosta tekemiä pidätyksiä, ja TLP:n johtohahmo oli uhannut, että kuka tahansa jumalanpilkkaan syyllistyvä kohtaisi saman lopun (kuin Masih).[footnoteRef:19] [18:  HRCP 6/2024, s. 2–3, 6, 7.]  [19:  Christian Daily International / Morning Star News 12.6.2024.] 

· TLP:n paikallisten johtajien raportoitiin olleen osallisina 16.8.2023 kirkkoihin, kristittyjen koteihin ja hautausmaahan kohdistuneissa hyökkäyksissä Jaranwalassa, Faisalabadin piirikunnassa Punjabissa. Hyökkäykset olivat seurausta väitetystä jumalanpilkasta.[footnoteRef:20] Al Jazeera uutisoi, että Punjabin viranomaisten arvion mukaan lähes 100 kotia ja ainakin 22 kirkkoa oli kokonaan tai osin tuhottu kahteen kristittyyn mieheen kohdistuneen jumalanpilkkasyytöksen aiheuttamien mellakoiden seurauksena.[footnoteRef:21] BBC uutisoi, että Pakistanin hallinnon edustaja oli esittänyt TLP:n olevan mellakoiden takana. TLP oli kiistänyt osallisuutensa.[footnoteRef:22] Amnesty International raportoi vuosi hyökkäysten jälkeen, että suurin osa hyökkääjistä oli yhä vapaalla jalalla, ja hyökkäysten perusteella pidätetyt olivat joko vapautettu takuita vastaan tai syytteistä heitä vastaan oli luovuttu. Sen sijaan kristitty mies oli tuomittu kuolemaan heinäkuussa 2024 väitetyn jumalaa pilkkaavan TikTok-videon perusteella, jonka katsottiin aiheuttaneen mellakat.[footnoteRef:23] [20:  USDOS 2024.]  [21:  Al Jazeera 23.8.2023.]  [22:  BBC 17.8.2023.]  [23:  Amnesty International 16.8.2024.] 

Reutersin elokuussa 2026 julkaisemassa artikkelissa viitataan HRCP:n ja ACLEDin tietoihin ja esitetään, että jumalanpilkkatapaukset sekä niihin liittyvät mellakat olivat vähentyneet kuluvan vuoden aikana Pakistanissa. Taustalla kuvataan olevan islamististen ryhmien, keskeisenä TLP:n, toiminnan tukahduttaminen. Artikkelia varten haastatellut asiantuntijat kuitenkin varoittivat, että TLP ja sen vaikutus voivat voimistua uudelleen.[footnoteRef:24] [24:  Reuters 6.8.2026.] 

Onko Pakistanissa toimivalla Tehreek-e-Labbaik Pakistan (TLP) puolueella toimintaa myös Euroopassa? 
Julkisten lähteiden perusteella Tehreek-e-labbaik Pakistan -puolueeseen kytköksillä olevilla tahoilla on toimintaa ja/tai seuraajia myös Euroopassa.[footnoteRef:25] [25:  Ks. esim. CCE / Meleagrou-Hitchens 3/2024, s. 17; ICCT / Herbach & Siampakou 13.11.2024.] 

TLP:n läsnäoloa ja uskonnollisten ideoiden välittämistä digitaalisessa ympäristössä tarkastelevan vuonna 2025 julkaistun tutkimusartikkelin mukaan TLP:llä on suuri digitaalinen näkyvyys internetin sosiaalisen median alustoilla. Sosiaalisen median kautta liikkeen viesti on tavoittanut Persianlahden maissa ja länsimaissa diasporassa elävän pakistanilaisnuorison. Liikkeen digitaalisen ekosysteemin piirissä kohdistetaan syytöksiä ja sosiaalisen median kampanjoita muihin muslimeihin sekä muihin kuin muslimeihin väitetyn jumalanpilkan perusteella. Artikkelin mukaan sosiaalisen median kampanjat toimivat yllykkeenä internetin ulkopuolella tapahtuvalle väkivallalle ja oikeudenloukkauksille, ja liike kommentoi myös kansainvälisiä tapahtumia. Se on esimerkiksi osoittanut tukea ranskalaisen opettajan Samuel Patyn murhalle[footnoteRef:26].[footnoteRef:27] [26:  Tsetseenitaustainen Abdullakh Anzorov murhasi ranskalaisen opettajan, joka oli esittänyt profeetta Muhammadia esittäviä kuvia ilmaisunvapautta käsittelevällä oppitunnilla. BBC 28.11.2023.]  [27:  Zafar & Blackmer 2025.] 

Terrorisminvastaiseen tutkimukseen ja vaikutustyöhön keskittyvän International Centre for Counter Terrorism (ICCT) -ajatuspajan marraskuussa 2024 julkaisemassa artikkelissa esitetään, että jumalanpilkkakysymyksiin liittyvässä ääriliikehdinnässä Euroopassa on kaksi pääasiallista toimijaa: toisaalta jihadistijärjestöihin liittyvät aktivistit ja toisaalta usein TLP-puolueeseen kytköksissä olevat Barelvi-aktivistit. Artikkelin mukaan Barelvi-aktivistit levittävät internetissä jumalanpilkkaa vastustavaa materiaalia ja tukevat väkivaltaisuuksiin ryhtyneitä tahoja. Artikkelin mukaan Isossa-Britanniassa TLP:hen kytköksissä olevia Barelvi-ryhmillä on edustusta paikallisissa yhteisöissä ja moskeijoissa ja ne järjestävät mielenosoituksia väitettyä jumalanpilkkaa vastaan. Artikkelin mukaan TLP:n aktivismi on inspiroinut väkivaltaisuuksia myös Euroopassa, kuten murhayrityksiä ja niihin yllyttämistä. TLP:hen kytköksissä olevien tahojen jumalanpilkka-aktivismista inspiroituneet ovat olleet pääosin henkilöitä, joilla on ollut kytkös Pakistaniin.[footnoteRef:28]  [28:  ICCT / Herbach & Siampakou 13.11.2024.] 

Meleagrou-Hitchensin raportissa käsitellään islamistista jumalanpilkkaan liittyvää ääriliikehdintää Isossa-Britanniassa. Artikkelin mukaan Britanniassa toimii muslimisaarnaajia ja -aktivisteja, jotka tukevat avoimesti TLP:tä tai sen perustajaa Khadin Rizviä. Tällaiset tahot ovat olleet keskeisessä roolissa jumalanpilkkaan liittyvissä mielenosoituksissa Britanniassa. Raportin mukaan Britanniassa toimii TLP UK[footnoteRef:29] -niminen ryhmä, joskin on epäselvää, onko sillä virallinen yhteys TLP:hen Pakistanissa.[footnoteRef:30]  [29:  Sosiaalisessa mediassa Tehreek Labaik International -nimisen ryhmän Facebook- ja YouTube -sivuilla käytetään myös tunnistetta @Tehreeklabaikuk tai TLP-UK, ja jotkut sen julkaisut liittyvät toimintaan Britanniassa. Ks. esim. Tehreek Laibaik International [Youtube] 17.10.2025; Tehreek Labbaik International [Facebook] (päiväämätön); 1.12.2025.]  [30:  CCE / Meleagrou-Hitchens 3/2024, s. 17.] 

TLP tai sen kannattajat on liitetty julkisessa raportoinnissa useisiin rikostapauksiin Euroopassa. Tapauksissa TLP:n liitettyjä henkilöitä on tuomittu esimerkiksi väkivallan tai siihen yllyttämisen perusteella pääasiassa väitetyn jumalanpilkan vuoksi. Tapauksia on uutisoitu ainakin Alankomaista, Espanjasta, Iso-Britanniasta ja Italiasta.[footnoteRef:31] [31:  AP 9.9.2024; CCE / Meleagrou-Hitchens 3/2024, s. 15–16; ICCT / Herbach & Siampakou 13.11.2024; ThePrint 10.3.2025.] 

· TLP:n johtaja Saad Rizvi ja toinen Pakistanin kansalainen tuomittiin vuonna 2024 Alankomaissa poissaolevana vankeuteen oikeistopopulistisen Vapauspuolueen johtajaan poliitikko Geert Wildersiin kohdistuneesta murhaan yllytyksestä.[footnoteRef:32] ICCT:n artikkeli liittää TLP:n toimintaan myös kaksi muuta tapausta aiemmilta vuosilta, joissa Pakistanin kansalaisia on tuomittu Alankomaissa Geert Wildersiin kohdistuneesta murhaan yllytyksestä.[footnoteRef:33]  [32:  AP 9.9.2024.]  [33:  ICCT / Herbach & Siampakou 13.11.2024.] 

· ICCT:n raportissa viitataan tapaukseen, jossa kaksi TLP-kytköksistä Pakistanin kansalaista tuomittiin Espanjassa vankeuteen, koska he olivat jakaneet sosiaalisessa mediassa videoita, joissa yllytettiin sellaisten henkilöiden mestaamiseen, jotka syyllistyivät jumalanpilkkaan.[footnoteRef:34]  [34:  ICCT / Herbach & Siampakou 13.11.2024.] 

· Intialainen verkkouutismedia ThePrint uutisoi 10.3.2025, että Espanjan ja Italian viranomaisten yhteisoperaatiossa oli pidätetty 11 TLP-kytköksistä Pakistanin kansalaista mm. väkivaltaan yllytyksestä. 10 henkilöistä pidätettiin Barcelonassa, yksi Italian Piacenzassa. Kolme vuotta kestäneen ääriryhmiä koskevan operaation aikana oli pidätetty yhteensä 30 henkilöä.[footnoteRef:35] [35:  ThePrint 10.3.2025.] 

· Meleagrou-Hitchensin raportin mukaan Skotlannin Glasgow’ssa vuonna 2018 ahmadi-miehen Asad Shahin murhannut Tanveer Ahmed oli ottanut vaikutteita muiden ryhmien lisäksi myös TLP:ltä.[footnoteRef:36] [36:  CCE / Meleagrou-Hitchens 3/2024, s. 15–16.] 

· ICCT:n artikkelissa sekä Meleagrou-Hitchensin raportissa viitataan lisäksi vuonna 2023 Britanniassa terrorismirikoksesta vankeuteen tuomitun TLP:n kannattajan Ajmal Shahpalin tapaukseen. Shahpal oli ylistänyt sosiaalisessa mediassa ranskalaisen opettajan Samuel Patyn murhaa ja yllyttänyt islamia loukkaavien henkilöiden teloittamiseen pään irti leikkaamalla.[footnoteRef:37] [37:  CCE / Meleagrou-Hitchens 3/2024, s. 16; ICCT / Herbach & Siampakou 13.11.2024.] 

· Meleagrou-Hitchensin raportin mukaan syyskuussa 2020 Pariisissa kahden Charlie Hebdo -lehteen liitetyn miehen murhayrityksestä syytetty Zaheer Hassan Mehmood oli kertonut inspiroituneensa muun muassa TLP:n perustajan videoista.[footnoteRef:38]  [38:  CCE / Meleagrou-Hitchens 3/2024, s. 15–16.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

